കേരളത്തിലെ ഫുഡികളുടെ തീരാനഷ്ടത്തിന്റെ തുടക്കം ആയിരുന്നു അത് നൗഷാദിന്റെ ഓര്മയില് കുറിപ്പ് Social Media സിനിമയെന്ന മായക്കാഴ്ചയില് വഴി തെറ്റിയെത്തി ഒരു ഫോര്ച്യൂണ് ഓണ് എ പ്ലാറ്റര് കളഞ്ഞു കുളിച്ച യഥാര്ത്ഥ മാസ്റ്റര് ഷെഫ് ആയിരുന്നു നൗഷാദ് എന്ന് പറയുകയാണ് ബൈജു സ്വാമി തന്റെ കുറിപ്പില്. ഒരു ബിസിനസ്സിന്റെ ഭാഗമായി ബ്രാന്ഡ് ചെയ്യാവുന്ന ഒറിജിനല് ഷെഫിനെ തിരക്കി നൗഷാദിനെ കണ്ട ഓര്മ പങ്കുവയ്ക്കുകയാണ് ഫേസ്ബുക്ക് കുറുപ്പില്. എന്നാല് അക്കാലത്തു തന്നെ സിനിമയില് കൈ പൊള്ളിയിരുന്നു എന്നും അത് കേരളത്തിലെ ഫുഡികളുടെ തീരാനഷ്ടത്തിന്റെ തുടക്കം ആയിരുന്നു എന്നും പറയുകയാണ് കുറിപ്പില്. സിനിമയില് ഭാഗ്യ പരീക്ഷണം നടത്തുന്നതിന് പകരം ഇന്ത്യയിലെ അതിവേഗം വളരുന്ന ബ്രാന്ഡഡ് ഭക്ഷണ ബിസിനസില് ശ്രദ്ധിച്ചിരുന്നുവെങ്കില് തീര്ച്ചയായും കേരളത്തില് നിന്നുള്ള ഒരു ജൂബിലന്റ് ഫുഡ്, നിരുളാസ് ആകുമായിരുന്നു. കുറിപ്പിന്റെ പൂര്ണരൂപം സിനിമയെന്ന മായക്കാഴ്ചയില് വഴി തെറ്റിയെത്തി ഒരു ഫോര്ച്യൂണ് ഓണ് എ പ്ലാറ്റര് കളഞ്ഞു കുളിച്ച യഥാര്ത്ഥ മാസ്റ്റര് ഷെഫ് ആയിരുന്നു നൗഷാദ്. അദ്ദേഹം സിനിമയില് ഭാഗ്യ പരീക്ഷണം നടത്തുന്നതിന് പകരം ഇന്ത്യയിലെ അതിവേഗം വളരുന്ന ബ്രാന്ഡഡ് ഭക്ഷണ ബിസിനസില് ശ്രദ്ധിച്ചിരുന്നുവെങ്കില് തീര്ച്ചയായും കേരളത്തില് നിന്നുള്ള ഒരു ജൂബിലന്റ് ഫുഡ്, നിരുളാസ് ആകുമായിരുന്നുവെന്ന് ഞാന് ആലോചിച്ചിട്ടുണ്ട്. അത് അദ്ദേഹതോട് തന്നെ പറഞ്ഞിട്ടുമുണ്ട്. ജൂബിലന്റ്റ് ഫുഡ്സ് പ്രൈവറ്റ് ഇക്വിറ്റി ഒക്കെ വാങ്ങിയ സമയം,ന്യു ഡല്ഹിയിലെ പ്രശസ്തമായ നിരുളാസ് എന്ന ഫുഡ് ബിസിനസ് നവിസ് ക്യാപിറ്റല് ഏകദേശം 1200 കോടിക്ക് വാല്യൂവേഷനില് വാങ്ങിയെടുത്ത കാലം. ഇന്ത്യയിലെ അടുത്ത തീം ബേസ്ഡ് ഇന്വെസ്റ്റ്മെന്റ് അര്ബന് ബ്രാന്ഡഡ് ഫുഡ് ആണെന്ന് എന്റെ ബോസും അട്ടയുടെ കണ്ണ് കണ്ടവനുമായ വല്ലഭ് ബന്സാലി പറയുന്ന കാലം. മുംബയിലെ ഓഞ്ഞ വട പാവ് എന്ന ലോ ടിക്കറ്റ് സൈസ് ഫുഡ് ബിസിനസ് ആയ ഗോലി വട പാവില് പോലും 25 കോടി വെന്ച്വര് ക്യാപിറ്റല് ഒഴുകിയെത്തുന്ന കാലം. അക്കാലത്ത് ഞാന് ജോലി ചെയ്ത സ്ഥാപനം പറഞ്ഞാല് സെക്കോയ എന്ന ഗ്ലോബല് ഫണ്ട് ഏത് ഏര്ലി സ്റ്റേജ് ഇന്വെസ്റ്റ്മെന്റ് കൊണ്ട് ചെന്നാലും ബ്ലാങ്ക് ചെക്ക് എഴുതാന് ഞങ്ങള് ഇന്വെസ്റ്റ് ചെയ്യിച്ച മണപ്പുറമെന്ന അവരുടെ 200X ലാഭം പ്രേരിപ്പിക്കുന്ന കാലം. കേരളത്തിലെ ഭക്ഷണ പെരുമ അറിയാവുന്ന വല്ലഭ് ഭായ് ചോദിച്ചു, ബക്കിങ്ഹാം പാലസിന്റെ എതിരെ തലശ്ശേരി റെസ്റ്റോറന്റ് നടത്തുന്ന ടാറ്റയുടെ ഷെഫ് പോലും മല്ലു ആണ്. നിന്റെ കയ്യില് ബ്രാന്ഡ് ചെയ്യാവുന്ന ഒറിജിനല് ഷെഫ് ആരുമില്ലേ?ഒരു ഡീല് seqoia ചോദിക്കുന്നു.നീ ഒരെണ്ണം തപ്പിയെടുക്ക്. ആ കാലത്ത് എന്റെയൊരു സുഹൃത്തിന്റെ മകളുടെ വിവാഹ സമയത്ത് നൗഷാദിനെ പരിചയപ്പെട്ടിരുന്നു. അദ്ദേഹം എറണാകുളത്ത് കടവന്ത്രയിലെ NBS നൗഷാദ് ദി ബിഗ് ഷെഫ് എന്ന ഫുഡ് റീറ്റെയ്ല് ചെയിന് തുടങ്ങിയ കാലം.ഏത് ഏര്ലി സ്റ്റേജ് ബിസിനസുകാരെയും ഞാന് വളഞ്ഞിട്ട് പിടിക്കുന്ന കാലമാണ്. നൗഷാദിന്റെ അപ്പോയ്ന്റ്മെന്റ് സുഹൃത്ത് വഴി റെഡിയാക്കി തിരുവല്ലയില് പോയി കണ്ടു. അദ്ദേഹം നടത്തുന്ന റെസ്റ്റോറന്റ് കാറ്ററിംഗ് ബിസിനസിന്റെ വാല്യൂ ഏകദേശം 150 കോടി വില ഉണ്ട് എന്ന് എന്റെ കൈയിലുള്ള കുറച്ച് ഡാറ്റ വെച്ച് ഞാന് സ്ഥാപിച്ചു.അങ്ങനെ ഒരു 40 50 കോടി വാങ്ങിച്ചു തരാം ,ഇപ്പോള് ഒരു 25 DILUTE ചെയ്ത് ഒരു 75 ഫുഡ് ഔട്ട്ലെറ്റ് കിയോസ്ക് റോള് ഔട്ട് ഞാന് ഉണ്ടാക്കിയതും ഫ്ലൈറ്റ് കാറ്ററിംഗ്, റെയില്വേ ഇന്സ്ടിട്യുഷനല് ഫുഡ് ബിസിനസും എംബെഡ്ഡ്ഡ് ബ്രാന്ഡഡ് COOKWARE,SIGNATURE പ്രീമിയം സ്പൈസ് ഒക്കെ ചേര്ത്താല് ഇത് പത്തു കൊല്ലം കൊണ്ട് ഒരു ബില്യണ് ഡോളര് കമ്ബനി ആക്കാം, സെക്കോയയോട് സംസാരിക്കട്ടെ എന്ന് ചോദിച്ചു.നൗഷാദ് ചിരിച്ചതേയുള്ളൂ. പിന്നെ സുഹൃത്ത് പറഞ്ഞാണ് അറിഞ്ഞത് അക്കാലത്തു തന്നെ സിനിമയില് കൈ പൊള്ളിയിരുന്നു എന്ന വിവരം. കേരളത്തിലെ ഫുഡികളുടെ തീരാനഷ്ടത്തിന്റെ തുടക്കം ആയിരുന്നു.കേരളത്തിന്റെ ഫുഡ് ഐക്കോണ് ആകാമായിരുന്ന നൗഷാദിന് പ്രണാമം. English Summary : facebook post about popular chef and film producer noushad